આ અગાઉ પ્રજ્ઞા ઠાકુરે એમપીના મુખ્યપ્રધાન શિવરાજસિંહ ચૌહાણને પત્ર લખ્યો હતો. જેમાં લખ્યું હતું કે જો તેમને સિંહસ્થ કુંભમેળામાં જવાની મંજૂરી નહીં આપવામાં આવે તો હું આમરણ અનશન પર બેસીને પ્રાણ ત્યાગી દઇશ. પ્રજ્ઞા ઠાકુરે પત્રમાં લખ્યું છે કે સિંહસ્થ કુંભમેળો સમાપ્ત થયા બાદ તે પોતાનો દેહ ત્યાગી દેશે અને સમાધિ લઇ લેશે. પ્રજ્ઞા ઠાકુરની આ ચેતવણીથી સરકારની મુશ્કેલી વધી ગઇ છે. પ્રજ્ઞા ઠાકુરના વકીલે જેલ અધિક્ષકને આ પત્ર સુપરત કર્યો હતો. આ પત્રની નકલ રાષ્ટ્રપતિ, વડા પ્રધાન, મુખ્યપ્રધાન, ગૃહ પ્રધાન, હાઇકોર્ટના મુખ્ય ન્યાયમૂર્તિ, માનવ અધિકાર પંચ, મહિલા પંચ વગેરેને પણ મોકલવામાં આવી છે.